Porin seurakuntayhtymä

Porin seurakuntayhtymä on Porin alueen evankelis-luterilaisten seurakuntien muodostama yhtymä, johon kuuluu viisi seurakuntaa. Seurakunnat kuuluvat Turun arkkihiippakunnan Porin rovastikuntaan. 

Porin seurakuntayhtymä hoitaa muun muassa alueen seurakuntien kirkollisverotusta, tulojen jakoa ja kirjanpitoa. Yhtymän tehtävänä on hoitaa myös hautausmaita ja kiinteistöjä.

Vuoden 2025 lopussa Porin seurakuntayhtymän seurakuntiin kuului yhteensä 56 159 jäsentä. Jäsenmäärä on ollut laskussa koko 2000-luvun.

Porin seurakuntayhtymä toimii kesäisin Kirkkopuistossa soi -festivaalin järjestäjänä.

 Seurakunnat 

 Keski-Porin seurakunta
 Länsi-Porin seurakunta
 Meri-Porin seurakunta
 Noormarkun seurakunta
 Porin Teljän seurakunta

 Kirkot 
Seurakuntien pääkirkot on lihavoitu.

+KirkkoSeurakuntaKuvaAhlaisten kirkkoMeri-Porikeski|pienoiskuva|150x150pxKeski-Porin kirkkoKeski-Porikeski|pienoiskuva|200x200pxLassilan kirkkoNoormarkkukeski|pienoiskuva|150x150pxLattomeren kirkkoLänsi-Porikeski|pienoiskuva|150x150pxLavian kirkkoNoormarkkukeski|pienoiskuva|150x150pxLänsi-Porin kirkkoLänsi-Porikeski|pienoiskuva|150x150pxNoormarkun kirkkoNoormarkkukeski|pienoiskuva|150x150px

+KirkkoSeurakuntaKuvaPihlavan kirkkoMeri-Porikeski|pienoiskuva|150x150pxPomarkun kirkkoNoormarkkukeski|pienoiskuva|267x267pxPomarkun vanha kirkkoNoormarkkukeski|pienoiskuva|150x150pxPreiviikin kirkkoLänsi-PoriTeljän kirkkoTeljäkeski|pienoiskuva|150x150pxReposaaren kirkkoMeri-Porikeski|pienoiskuva|150x150pxRuosniemen kirkkoKeski-PoriVäinölän kirkkoTeljäkeski|pienoiskuva|150x150px

 Historia 
Porin kaupunki perustettiin 1558 ja samoihin aikoihin syntyi myös Porin seurakunta. Se kuului osaksi Ulvilan kirkkoherrakuntaa vuoteen 1583 asti. Vuodet 1584−1602 se oli itsenäinen kirkkoherrakunta mutta liitettiin takaisin Ulvilaan. Seuraavana vuonna Reposaaren satama-alue erotettiin Ulvilasta ja liitettiin Poriin. Pori itsenäistyi omaksi seurakunnaksi vuonna 1921. Vuodesta 1929 lähtien Porin alueella toimi kolme seurakuntaa, joilla oli yhteinen valtuusto: kaupunki- ja maaseurakunta sekä silloin itsenäistynyt Reposaaren seurakunta.

Vuonna 1961 alkoi Porin seurakuntien uudelleenorganisointi. Silloin perustettiin Länsi-Porin ja Pihlavan seurakunnat ja jäljelle jääneestä tuli kaksikielinen Keski-Pori. Teljän seurakunta erosi Keski-Porista 1963. Vuonna 1972 Ahlaisten kunta liitettiin Porin kaupunkiin ja seurakunta muutettiin yhdeksi Porin seurakunnista. Noormarkun seurakunta liittyi Porin ev.lut. seurakuntayhtymään vuonna 2010 ja Lavian seurakunta vuonna 2015. Samana vuonna yhdistettiin Ahlaisten, Pihlavan ja Reposaaren seurakunnat Meri-Porin seurakunnaksi. Lavian seurakunta yhdistyi Noormarkun seurakuntaan vuoden 2021 alusta.

 Lähteet 

 Aiheesta muualla 

 Porin seurakuntayhtymän sivut

Luokka:Suomen evankelis-luterilaiset seurakuntayhtymät
Luokka:Porin seurakunnat